Reaksjonene mot programmet var sterke, allerede før «Trekant» kom på lufta ble NRK utsatt for en telefonstorm av klager på innholdet. NRK fikk inn over 8000 klager i løpet av sesongen. Første episode førte imidlertid til seerrekord for NRK3, da programmet tiltrakk seg 416 000 seere. 11. november 2010 var programserien gjenstand for diskusjon i NRK-programmet «Debatten». NRK fikk imidlertid ros fra Kringkastingsrådet for å lage et fordomsfritt og humoristisk sexprogram, selv om rådet savnet en verdiforankring knyttet til programserien.